Lietuvos grūdų supirkimo įmonės šių metų rugsėjį eksportavo 606,748 tūkst. t grūdų. Didžiąją (94 proc.) eksportuotų grūdų dalį sudarė kviečiai (571,019 tūkst. t). Juos Lietuvos grūdų supirkimo įmonės eksportavo į Latviją, Vokietiją, Belgiją, Prancūziją, Ispaniją, Didžiąją Britaniją, Rusiją, Angolą, Alžyrą, Nigeriją, Mozambiką, Saudo Arabiją ir Pietų Afrikos Respubliką (vidutinė kaina – 179,10 EUR/t).

Miežiai (297,38 t) buvo eksportuoti į Estiją ir Lenkiją (vidutinė kaina – 168,46 EUR/t), avižos (631,31 t) – į Latviją ir Lenkiją (vidutinė kaina – 172,47 EUR/t), o kvietrugiai (34,480 tūkst. t) – į Latviją, Ispaniją, Rusiją ir Angolą (vidutinė kaina – 169,11 EUR/t).

Žirniai ir pupos (41,425 tūkst. t) eksportuoti į Latviją, Lenkiją, Belgiją, Norvegiją, Didžiąją Britaniją ir Egiptą (vidutinė kaina – 245,31 EUR/t).  
Rapsų eksportas 2020 m. rugsėjo mėnesį, palyginti su praėjusių metų analogišku laikotarpiu, buvo 22,59 proc. mažesnis ir sudarė 140,731 tūkst. t. Jie išvežti į Latviją, Lenkiją, Olandiją, Daniją, Vokietiją, Nyderlandus ir Suomiją (vidutinė kaina – 371,55 EUR/t).

Šaltinis: ŽŪIKVC (LŽŪMPRIS)

[2020-11-03](https://www.vic.lt/zumpris/2020/11/03/2020-m-rugsejo-menesi-is-lietuvos-eksportuotas-beveik-95-proc-didesnis-grudu-kiekis-negu-2019-m-analogisku-laikotarpiu/)

[Grūdų ir aliejinių augalų sektoriaus vidaus rinkos apžvalgos](https://www.vic.lt/zumpris/category/grudu-ir-aliejiniu-augalu-sektorius/grudu-ir-aliejiniu-augalu-sektoriaus-vidaus-rinkos-apzvalgos/)